# Den Europæiske Unions C 112A/30.

| | ISSN 1977-0871 |
| --- | --- |
| Den Europæiske Unions
  Tidende | C 112A |
| | |
| Dansk udgave | Meddelelser og oplysninger | 59. årgang30. marts 2016 |

ISSN 1977-0871

Den Europæiske Unions

Tidende

C 112A

Dansk udgave

Meddelelser og oplysninger

59. årgang30. marts 2016

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Unions Domstol |
| 2016/C 112A/01 | Indkaldelse af ansøgninger | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Den Europæiske Unions Domstol

2016/C 112A/01

Indkaldelse af ansøgninger

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Unions Domstol

| 30.3.2016 | DA | Den Europæiske Unions Tidende | CA 112/1 |
| --- | --- | --- | --- |

30.3.2016

DA

Den Europæiske Unions Tidende

CA 112/1

---

INDKALDELSE AF ANSØGNINGER

(2016/C 112 A/01)

Stillingen som generaldirektør (lønklasse AD 15-AD 16) for oversættelsestjenesten ved Den Europæiske Unions Domstol i Luxembourg er ledig. Denne stilling besættes i henhold til artikel 29, stk. 2, i vedtægten for tjenestemænd i Den Europæiske Union.

ARBEJDSOPGAVERNES KARAKTER OG KRÆVEDE BETINGELSER

Generaldirektøren for oversættelse er under tilsyn af justitssekretæren ved Den Europæiske Unions Domstol ansvarlig for Generaldirektoratet for oversættelse. Dette generaldirektorat (1) er ansvarligt for den juridiske oversættelsestjeneste ved Den Europæiske Unions Domstol. Direktoratet bidrager til overholdelse af sprogordningen for denne institutions retsinstanser, såvel for så vidt angår behandlingen af de løbende sager som offentliggørelsen af retspraksis. Denne tjenestegren består af ca. 900 personer, heraf mere end 600 juristlingvister, og gør brug af et tilsvarende antal freelance-oversættere.

Generaldirektøren for oversættelse har til opgave at lede og samordne den indsats, der ydes af direktørerne, af cheferne for sprogkontorerne og af de funktionelle enheder under Generaldirektoratet. Den pågældende skal ved udførelsen af sine opgaver samarbejde effektivt med de øvrige generaldirektører og chefer for institutionens tjenestegrene.

Generaldirektøren skal være i besiddelse af de kvalifikationer, der er nødvendige for at lede og koordinere arbejdet i en stor administrativ enhed. Den pågældende skal således have et betydeligt organisationstalent og kunne tilpasse Generaldirektoratets struktur til udviklingen af domstolssystemet. Vedkommende skal også have en udpræget sans for menneskelige relationer og evne til at overbevise og motivere sine medarbejdere.

Tjenestegrenens drift skal være præget af permanent fokus på at tilpasse generaldirektoratets metoder til den judicielle virksomheds behov, på at fastholde oversættelsernes høje kvalitetsniveau og på at søge efter enhver mulighed for yderligere at øge produktiviteten, hvilket bl.a. indebærer en konstant forbedring af tilrettelæggelsen af arbejdet og en udbredt brug af nye teknologier, som Generaldirektøren skal udvise en særdeles stor interesse for, herunder bl.a. for oversættelsesværktøjer.

Idet Generaldirektøren for oversættelse skal være statsborger i en af Den Europæiske Unions medlemsstater, skal den pågældende, henset til den sammenhæng, som vedkommende kommer til at arbejde i, have en fuldstændig juridisk uddannelse med tilhørende eksamensbevis på universitetsniveau.

Der kræves erhvervsmæssige kundskaber og mindst ti års erhvervserfaring af relevans for den stilling, der skal besættes. Erhvervserfaring med hensyn til ledelse af en juridisk oversættelsestjeneste vil være et plus.

Der kræves et indgående kendskab til et af Den Europæiske Unions officielle sprog og et særdeles godt kendskab til to andre af Unionens officielle sprog. Af tjenstlige grunde skal vedkommende have et godt kendskab til engelsk og fransk.

INDGIVELSE AF ANSØGNINGER

Ansøgning til denne stilling kan udelukkende indgives med elektronisk post til følgende e-mailadresse: DGT-DIR.GEN@curia.europa.eu og skal stiles til justitssekretæren ved Den Europæiske Unions Domstol, senest den 29. april 2016. Ansøgningen skal vedlægges et detaljeret curriculum vitae og andre relevante dokumenter. Ansøgerne skal ligeledes vedlægge en beskrivelse på maksimalt fem sider af deres planer for tjenestegrenen og angive, hvad der efter deres opfattelse gør dem egnede til stillingen.

---

(1)  Supplerende oplysninger om Den Europæiske Unions Domstol og om Generaldirektoratet for oversættelse er tilgængelige på institutionens hjemmeside (www.curia.europa.eu).

---